**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1414/2008

**728a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Z. z. o daniach z príjmov v znení neskorších predpisov v znení neskorších predpisov (tlač 728) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Z. z. o daniach z príjmov v znení neskorších predpisov v znení neskorších predpisov (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č.1001 z 11. septembra 2008 pridelila vládny návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Z. z. o daniach z príjmov v znení neskorších predpisov v znení neskorších predpisov na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre obranu a bezpečnosť,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre vzdelanie, mládež, vedu a šport.

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Návrh zákona odporučili schváliť:

Ústavnoprávny výbor Národnej rady Slovenskej republiky (uznesením č. 476 zo 16. októbra 2008),

Výbor Národnej rady Slovenskej republiky pre sociálne veci a bývanie (uznesením č.173 zo 14.októbra  2008).

Výbor Národnej rady Slovenskej republiky pre obranu a bezpečnosť (uznesením č.189 zo 14. októbra 2008),

Výbor Národnej rady Slovenskej republiky pre financie, rozpočet a menu (uznesením č. 393 z 15. októbra 2008),

Výbor Národnej rady Slovenskej republiky pre vzdelanie, mládež, vedu a šport (uznesením č. 125 zo 16. októbra 2008).

**IV.**

Výbory Národnej rady Slovenskej republiky, ktoré  návrh zákona prerokovali prijali tieto pozmeňujúce a doplňujúce návrhy:

**K čl. I**

1. V ôsmom bode v § 4 ods. 4 sa za slová „§ 7 ods. 7“ vkladajú slová „a 8“.

Do vymedzenia funkčného platu na účely tohto zákona je potrebné doplniť aj úpravu navrhovanú v 16. bode (§ 7 ods. 8).

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre obranu a bezpečnosť**

**Výbor NR SR pre sociálne veci a bývanie**

**Výbor NR SR pre vzdelanie, mládež, vedu a šport**

**Gestorský výbor odporúča schváliť**

1. Prílohy č. 1 až 4 znejú:

„1. Príloha č. 1 k zákonu Základná stupnica platových taríf zamestnancov pri výkone práce vo verejnom záujme (príloha č. 3 k zákonu č. 553/2003 Z. z.)

2. Príloha č. 2 k zákonu Osobitná stupnica platových taríf vybraných skupín zamestnancov (príloha č. 4 k zákonu č. 553/2003 Z. z.)

3. Príloha č. 3 k zákonu Osobitná stupnica platových taríf učiteľov vysokých škôl, výskumných a vývojových zamestnancov a zdravotníckych zamestnancov (príloha č. 5 k zákonu č. 553/2003 Z. z.)

4. Príloha č. 4 k zákonu Platové tarify pedagogických zamestnancov (príloha č. 7 k zákonu č. 553/2003 Z. z.)“

 Znenie príloh č. 1 až 4 je uvedené v prílohe tejto spoločnej správy.

Na rokovanie Národnej rady Slovenskej republiky bol predložený návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov.

K návrhu zákona sú pripojené stupnice platových taríf (príloha č. 1 až 4), v ktorých sú platové tarify v sumách v súčasnosti uplatňované podľa nariadenia vlády

Slovenskej republiky č. 630/2007 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme prepočítané konverzným kurzom na eurá. Pretože kolektívne vyjednávanie na účely uzatvorenia Kolektívnej zmluvy vyššieho stupňa pre zamestnávateľov, ktorí pri odmeňovaní postupujú podľa zákona o odmeňovaní na rok 2009 nebolo v čase predkladania návrhu zákona ukončené a nebolo známe percento, o ktoré sa platové tarify majú zvýšiť, nebolo možné priložiť stupnice so zvýšenými platovými tarifami.

Kolektívne vyjednávanie bolo ukončené a 15. októbra 2008 bola podpísaná Kolektívna zmluva vyššieho stupňa pre zamestnávateľov, ktorí pri odmeňovaní postupujú podľa zákona o odmeňovaní na rok 2009. V 3. bode predmetnej kolektívnej zmluvy bolo dohodnuté percentuálne zvýšenie platových taríf pre jednotlivé stupnice s účinnosťou od 1. januára 2009.

Na základe uvedeného sa navrhuje, aby stupnice platových taríf, ktoré tvoria prílohu č. 1 až 4 návrhu zákona, boli nahradené novými zvýšenými stupnicami platových taríf.

**Výbor NR SR pre vzdelanie, mládež, vedu a šport**

**Gestorský výbor odporúča schváliť**

**V.**

Gestorský výbor na základe stanovísk výborov k  vládnemu návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Z. z. o daniach z príjmov v znení neskorších predpisov v znení neskorších predpisov vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky uvedený návrh zákona v znení pozmeňujúcich a doplňujúcich návrhov

**schváliť.**

**VI.**

Gestorský výbor odporúča hlasovať o 2 návrhoch uvedených v štvrtej časti tejto spoločnej správy spoločne so stanoviskom schváliť.

**VII.**

Gestorský výbor určil spoločného spravodajcu výborov Róberta Madeja na prerokovanie návrhu zákona v druhom a treťom čítaní v Národnej rade Slovenskej republiky

a

1. informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.
2. predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 188 z 21. októbra 2008.

**Bratislava 21. októbra 2008**

**Jozef Halecký v. r.**

**predseda výboru**